Source: http://docplayer.hu/4486508-Targy-tajekoztato-a-gyamhivatal-gondnoksaggal-kapcsolatos-feladat-es-hataskorerol.html
Timestamp: 2018-06-23 03:26:58
Document Index: 28563849

Matched Legal Cases: ['Pf. 58', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Tárgy: Tájékoztató a Gyámhivatal gondnoksággal kapcsolatos feladat- és hatáskörérõl - PDF
Download "Tárgy: Tájékoztató a Gyámhivatal gondnoksággal kapcsolatos feladat- és hatáskörérõl"
László Domokos Vörös
1 Szentes Városi Polgármesteri Hivatal Gyámhivatala 6601 Szentes, Kossuth tér 6. Pf. 58. Tel: (63) /2006. Szentes Város Önkormányzatának Képviselõ-testülete Helyben Tárgy: Tájékoztató a Gyámhivatal gondnoksággal kapcsolatos feladat- és hatáskörérõl Tisztelt Képviselõ-testület! A gyermekek védelmérõl és a gyámügyi igazgatásról szóló évi XXXI. tv. (továbbiakban Gyvt.) és az annak végrehajtásáról, a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet (továbbiakban Gyer.) hozta létre a - New Yorkban, 1989-ben kelt Gyermek jogairól szóló Egyezménynek megfelelõ - gyermekvédelmi rendszert és határozta meg a gyámügyi igazgatás szervezeti felépítését november 1-jétõl a kijelölt városi polgármesteri hivatalok önálló feladat- és hatáskörrel rendelkezõ gyámügyi ügyintézõi alkották a gyámhivatalokat, amelyek illetékességi területükön a Gyvt-ben részükre meghatározott feladatokat és hatásköröket látták el. A gyermekvédelmi és gyámügyi feladat- és hatáskörök ellátásáról, a gyámhatóság szervezetérõl és illetékességérõl szóló, január 1-én hatályba lépett 331/2006. (XII.23.) Korm. rendelet (továbbiakban Korm. rendelet) szerint a Kormány városi gyámhivatalként a rendelet mellékletében kijelölt települési önkormányzat polgármesteri hivatalának gyermekvédelmi és gyámügyi ügyintézõjét jelöli ki. A szentesi gyámhivatalban jelenleg 6 felsõfokú végzettségû ügyintézõ dolgozik, a gyámhivatal illetékességi területe Szentes városon kívül a kistérséghez tartozó településekre Árpádhalom, Derekegyház, Eperjes, Fábiánsebestyén, Nagymágocs, Nagytõke és Szegvár is kiterjed. I. A Korm. rendelet ai tartalmazzák azokat a feladat és hatásköröket, amelyeket a gyámhivatalnak kell ellátnia. A gyámhivatalnak jelentõs feladatai vannak a gyermekek védelmével, az örökbefogadással, a szülõi felügyeleti jogokkal, a gyermekek és gondnokoltak vagyonkezelésével, a gyámsággal és gondnoksággal kapcsolatban, pénzbeli ellátásként otthonteremtési támogatást és gyermektartásdíj megelõlegezést állapíthat meg, bizonyos esetekben perindítási és feljelentési jogosultsága van. Ezek közül a gyermekvédelmi feladatok ellátásáról rendszeresen, minden évben beszámol a gyámhivatal a Képviselõ-testületnek, jelen tájékoztatóban pedig a gondnoksági ügyekkel kapcsolatos feladat és hatáskörök gyakorlását ismertetem.
2 - 2 - II. A Korm. rendelet 8.. (1) bek. e) pontja szerint a gyámhivatal pert indíthat a cselekvõképességet érintõ gondnokság alá helyezés és annak megszüntetése iránt. A 10.. tartalmazza részletesen a gyámsággal és gondnoksággal kapcsolatos tevékenységet, azt, hogy ebben a témában a gyámhivatal a) a gyermek részére gyámot, hivatásos gyámot rendel, b) ideiglenes gondnokot, gondnokot, hivatásos gondnokot rendel, c) irányítja és felügyeli a gyám, hivatásos gyám tevékenységét, d) felfüggeszti, elmozdítja vagy felmenti a gyámot, a gondnokot, e) külön jogszabályban meghatározott esetekben zárlatot rendel el, zárgondnokot, eseti gondnokot, ügygondnokot, az ügyei vitelében akadályozott személy képviseletére és méhmagzat részére gondnokot rendel és ment fel, továbbá megállapítja a munkadíjukat. A 11.. szerint a gyámhivatal a vagyonkezeléssel kapcsolatban - dönt a gyermekek és gondnokoltak készpénzvagyonának gyámi fenntartásos betétben vagy folyószámlán történõ elhelyezésérõl, illetve az elhelyezett pénz felhasználásáról, államilag garantált értékpapírba, biztosítási kötvénybe történõ befektetésérõl, letétben kezelésérõl, valamint egyéb tárgyak letétbe helyezésérõl, - dönt a gyám, a gondnok vagyon- és bérlakás kezeléséhez kapcsolódó jognyilatkozata érvényességéhez szükséges jóváhagyásról, - elbírálja a rendszeres és az eseti számadást, meghatározott esetekben a végszámadást, - közremûködik a gyermekek, gondnokoltak ingó és ingatlan vagyonával és vagyonértékû jogával kapcsolatos ügyekben, - közremûködik a hagyatéki eljárásban. III. A Polgári Törvénykönyvrõl szóló évi IV. tv. (továbbiakban Ptk.) II. fejezete tartalmazza a cselekvõképesség, a korlátozottan cselekvõképesség és a cselekvõképtelenség fogalmát és az azokkal kapcsolatos szabályokat. A 11.. (1) bek. szerint cselekvõképes mindenki, akinek cselekvõképességét a törvény nem korlátozza vagy nem zárja ki. Aki cselekvõképes, maga köthet szerzõdést vagy tehet más jognyilatkozatot. A tv. részletezi a kiskorúság miatti korlátozott cselekvõképtelenséget, illetve cselekvõképtelenséget, valamint a nagykorúak cselekvõképességének korlátozását és kizárását gondnokság alá helyezéssel. A 14.. szerint korlátozottan cselekvõképes az a nagykorú, akit a bíróság ilyen hatállyal gondnokság alá helyezett. Cselekvõképességet korlátozó gondnokság alá a bíróság azt a nagykorú személyt helyezi, akinek az ügyei viteléhez szükséges belátási képessége a pszichés állapota, szellemi fogyatkozása vagy szenvedélybetegsége miatt általános jelleggel, illetve egyes ügycsoportok vonatkozásában tartósan vagy idõszakonként visszatérõen nagymértékben csökkent. A korlátozottan cselekvõképes személy jognyilatkozata általános jelleggel, illetve a bíróság ítéletében meghatározott ügycsoportok tekintetében néhány kivétellel csak akkor érvényes, ha azt a gondnoka beleegyezésével vagy utólagos jóváhagyásával tette.
3 - 3 - A korlátozottan cselekvõképes személy gondnoka közremûködése nélkül is tehet olyan személyes jellegû jognyilatkozatot, amelyre a jogszabály feljogosítja, megköthet kisebb jelentõségû szerzõdéseket, rendelkezik jövedelme 50 %-ával. A 15.. szerint cselekvõképtelen az a nagykorú, akit a bíróság cselekvõképességet kizáró gondnokság alá helyezett. Cselekvõképességet kizáró gondnokság alá a bíróság azt a nagykorú személyt helyezi, akinek ügyei viteléhez szükséges belátási képessége pszichés állapota vagy szellemi fogyatkozása miatt tartósan teljes mértékben hiányzik. A cselekvõképtelen személy jognyilatkozata semmis, nevében gondnoka jár el. A gondnoknak a véleménynyilvánításra képes gondnokolt kívánságát, kéréseit a döntések meghozatala elõtt meg kell hallgatnia és lehetõség szerint figyelembe kell vennie. Közös szabály, hogy a cselekvõképességet érintõ gondnokság alá helyezést a nagykorú személy házastársa, egyeneságbeli rokona (gyermek, unoka, illetve szülõ, nagyszülõ), testvére, a gyámhatóság és az ügyész kérheti. IV. Ha a gondnokság alá helyezés szükségességérõl a gyámhivatal tudomást szerez, a gondnokság alá helyezési eljárást meg kell indítania, amennyiben ezt a közeli hozzátartozók a gyámhatóságnak a perindítás szükségességérõl való tájékoztatását követõ 60 napon belül nem teszik meg. (Az ügyintézés menetét az 1. sz., a gondnoksági ügyekkel kapcsolatos statisztikai adatokat a 2. sz. melléklet tartalmazza.) A hozzátartozóknak az eljárás megindításához csak a keresetindításra való jogosultság megállapításához szükséges, illetve az ingatlanvagyonra vonatkozó adatokat kell becsatolniuk a bíróságon, a gyámhivatal által benyújtott keresetlevélhez azonban ezen kívül mellékelni kell a nyilatkozatokat tartalmazó iratokat, az ingatlanok tulajdoni lapját, környezettanulmányt, születési anyakönyvi másolatot, szakorvosi véleményt is. A gondnokság alá helyezés szükségességérõl általában a hozzátartozók, a szociális ellátó, illetve egészségügyi rendszer intézményei útján szerzünk tudomást. Sajnos sok esetben már csak akkor indul meg a gondnokság alá helyezési eljárás, ha kiderült, hogy a kiszolgáltatott helyzetben lévõ, ügyeit megfelelõen intézni nem tudó személy vagyonát illetéktelenek kicsalták, vele elõnytelen (pl. adásvételi, tartási, kölcsön) szerzõdést írattak alá. Ilyenkor rendkívül nehéz utólag bizonyítani, hogy nem volt cselekvõképes állapotban, évekig tartó pereskedés végén sem biztos, hogy visszakapja vagyonát. A gyámhivatalnak kötelessége hivatalból megindítani a gondnokság alá helyezés iránti eljárást azokban az esetekben, ha nyilvánvaló, hogy a gyermekvédelmi gondoskodásban (gyermekotthonban, nevelõszülõnél) élõ, vagyonnal rendelkezõ gyermekek nem képesek az ügyeik vitelére és félõ, hogy nagykorúságuk után a vagyonukat nem megfelelõen kezelnék.
4 - 4 - A hozzátartozók közül igen kevés számban vállalják azt, hogy a bíróságon a pert megindítják, általában a gyámhivatalra bízzák ennek intézését. Az ügyek sürgõssége miatt nem várjuk ki a hozzátartozók részére nyitva álló 60 napos határidõt, ha nyilatkoznak, hogy ezzel a jogukkal nem kívánnak élni, haladéktalanul megindítjuk a bírósági eljárást. Ha cselekvõképességet korlátozó vagy kizáró gondnokság alá helyezés iránti perindítás indokolt és az érintett személy vagyonának védelme sürgõs intézkedést igényel, (pl. elõnytelen szerzõdést írt alá) a gyámhatóság a vagyonra zárlatot rendel el és ezzel egyidejûleg zárgondnokot rendel ki. Kivételesen, azonnali intézkedést igénylõ esetben ideiglenes gondnokot rendelhet a gyámhatóság annak a nagykorú személynek, akinek az ügyei viteléhez szükséges belátási képessége pszichés állapota vagy szellemi fogyatkozása miatt tartósan teljes mértékben hiányzik és érdekeinek védelme más módon nem lehetséges, (pl. nyugdíjat visszamenõleg kell igényelni, jövedelmét kezelni kell, öröklési ügye van, stb.) A zárlatot elrendelõ, illetve az ideiglenes gondnokot kirendelõ határozat ellen nincs helye fellebbezésnek, ezekben az esetekben a gondnokság alá helyezési pert a gyámhivatalnak 8 napon belül meg kell indítania, a bíróságnak pedig 30 napon belül felül kell vizsgálnia a zárlatot, illetve az ideiglenes gondnokrendelést. A bíróság az ilyen polgári peres ügyekben igazságügyi elmeszakértõt rendel ki, aki szakvéleményt készít arra vonatkozóan, hogy orvosi szempontból a gondnokság alá helyezés, illetve annak valamelyik formája indokolt-e. A bíróság az ügyben szükség esetén tanú(ka)t hallgat meg, ill. lehetõség van másik szakértõ kirendelésére is, ha a gondnokság alá helyezés szükségessége nem egyértelmû. A cselekvõképességet korlátozó gondnokság alá helyezésrõl szóló ítéletben a bíróság megállapítja, hogy annak felülvizsgálata mikor esedékes, a jogszabály elõírja, hogy az nem lehet késõbbi, mint az ítélet jogerõre emelkedésétõl számított öt év. Ha a cselekvõképességet kizáró gondnokság alá helyezett személy állapota nem végleges, a bíróság rendelkezhet annak felülvizsgálatáról is. A bíróság az illetékes földhivatalt is értesíti a gondnokság alá helyezés tényérõl, mert azt az ingatlannyilvántartásban fel kell tüntetni. Így biztosítható a gondnokság alá helyezett vagyonának védelme, az ingatlan eladásához, megterheléséhez ugyanis a gondnok nyilatkozatán túl gyámhatósági jóváhagyás is szükséges. V. A bíróság hivatalból megküldi a lakóhely szerint illetékes gyámhivatalnak a gondnokság alá helyezésrõl szóló ítéletet, amely alapján a gyámhivatalnak gondnokot kell kirendelnie. A gondnok a vagyonkezelést leltár alapján veszi át, ezért gondnokrendelés elõtt a gondnokság alá helyezett személy vagyonát leltároztatni kell. Gondnok lehet minden cselekvõképes, nagykorú személy, aki a gondnoki tisztséget vállalja. Gondnokká ha ez az érdekeivel nem ellentétes a gondnokság alá helyezett által még cselekvõképes állapotában közokiratban kijelölt vagy a gondnokság alá helyezést követõen megnevezett személyt, ha ez nem lehetséges, akkor elsõsorban együttélõ házastársát kell kirendelni.
5 - 5 - Ha ilyen nincs, vagy a házastárs kirendelése veszélyeztetné a gondnokság alatt álló érdekeit, a gyámhatóság gondnokul olyan személyt rendel ki, aki a gondnokság ellátására az összes körülmények figyelembevételével alkalmasnak mutatkozik. A gondnok kirendelésénél az arra alkalmas személyek közül a szülõket, illetve a szülõk által a haláluk esetére közokiratban vagy végrendeletben megnevezett személyt, ilyenek hiányában más hozzátartozókat aki szükség esetén a személyes gondoskodást is el tudják látni elõnyben kell részesíteni. VI. Ha a gondnok az elõzõek szerint nem rendelhetõ ki, - mert nincs hozzátartozója, vagy az nem alkalmas, pl. éppen õ használta ki a gondnokolt cselekvõképtelen állapotát és íratott alá vele bármilyen okiratot - a gondnokolt számára hivatásos gondnokot kell kirendelni. A hivatásos gondnok a gyámhivatal székhelye szerinti önkormányzat által közszolgálati jogviszonyban, munkaviszonyban vagy egyéb munkavégzésre irányuló jogviszonyban (pl. megbízás) foglalkoztatott személy. Hivatásos gondnok csak olyan büntetlen elõéletû személy lehet, aki a külön jogszabályban meghatározott képesítési elõírásoknak (középfokú iskolai végzettség, képzésen való részvétel) megfelel. A hivatásos gondnok kivételével nem lehet gondnokul kirendelni azt, akinek a személye ellen a gondnokság alá helyezett kifejezetten tiltakozik. A hivatásos gondnok egyidejûleg legfeljebb 30 gondnokság alatt álló személy vonatkozásában láthat el gondnoki feladatokat novemberében megváltoztak a gondnoksági ügyekkel kapcsolatos illetékességi szabályok, addig a gondnok lakóhelye, ettõl kezdve pedig a gondnokság alá helyezett személy lakóhelye határozta meg az eljáró hatóságot. Ez a szentesi gyámhivatal vonatkozásában azt jelentette, hogy az illetékességünkhöz tartozó három nagymágocsi, derekegyházi és szentesi - ápoló otthonban elhelyezettek közül mintegy 180 személy iratanyaga érkezett meg hozzánk. Sokuknak addig is hivatásos gondnoka volt, akik természetesen kérték a tisztség alóli felmentésüket, mások esetében pedig a vidéken élõ hozzátartozók jelentették be, hogy a továbbiakban nem vállalják a tisztséget, emiatt a hivatásos gondnokok által ellátott gondnokoltak száma folyamatosan nõtt novemberében két hivatásos gondnokunk volt, jelenleg heten végzik ezt a feladatot megbízási szerzõdés alapján, az általuk ellátott gondnokoltak száma 234 fõ. VII. A gondnok a gondnokság alá helyezett személy törvényes képviselõje és vagyonának kezelõje. Ez azt jelenti, hogy a gondnoknak nincs személyes ellátási kötelezettsége, a hozzátartozók közül természetesen sokan ezt is vállalják. A törvényes képviselet azt jelenti, hogy a gondnokolt érdekében minden olyan hivatalos ügyét intézni kell, amelyben neki kellene eljárnia: általában ez a jövedelem (munkabér, szociális ellátás, nyugdíj, stb.) kezelését, célszerû felhasználását, egészségügyi, szociális ellátás igénylését, az intézményekkel való kapcsolattartást, a gondnokolt helyzetének figyelemmel kísérését jelenti.
6 - 6 - A gondnok vagyonkezelésének a gondnokolt jólétét kell szolgálnia. A gondnok köteles a gondnokolt személyes kívánságait meghallgatni és a vagyon állagától függõen a jogos igényeket lehetõség szerint teljesíteni. Az intézményekben ellátottak ügyeinek intézése viszonylag egyszerûbb, a családban, de különösen az egyedül élõ gondnokoltak törvényes képviseletének ellátása már sokkal bonyolultabb feladat. Sok esetben indokolt az azonnali szociális intézményi elhelyezésük, a gondnokok be is adják a kérelmeket, férõhely hiányában azonban nagyon sokat kell várni és ez alatt bizonytalan a helyzetük. Többségében a kórház valamelyik osztályán, a Hajléktalan Segítõ Központban vagy az Átmeneti Szállást Biztosító Idõsek Klubjában várják ki végleges elhelyezésüket, de van olyan is, aki nem hajlandó az ilyen ellátást igénybe venni. (Korlátozottan cselekvõképes személyt beleegyezése nélkül nem lehet szociális intézményben elhelyezni.) A hivatásos gondnokoknak sokkal nehezebb a dolguk, mint a hozzátartozóké. A családtagok legtöbbször a gondnoki tisztséggel együtt vállalják a gondnokolt idõszakos vagy állandó ellátását is, ismerik a gondnokság alá helyezett személyes körülményeit. A hivatásos gondnokok azonban a gondnokság alá helyezés után veszik fel a kapcsolatot a gondnokolttal, kezdik el az ügyeik intézését. Van olyan eset, amikor a gondnokolt nem mûködik együtt a gondnokkal, nem fogadja el õt törvényes képviselõül és vagyonkezelõül. Tetézi a problémákat, ha a - gondnoki tisztségre egyébként alkalmatlan - hozzátartozó vagy hozzátartozók is ellenségesen fogadják a hivatásos gondnok mûködését. Mint már utaltam rá, a hivatásos gondnokok - értelemszerûen - nem kötelesek a gondnokolt gondozására, ellátására, ez a hozzátartozóknak, a személyes gondoskodást nyújtó szociális alap, illetve szakellátásnak a feladata. Sokszor éri a hivatásos gondnokokat az a vád, hogy nem intézkednek megfelelõen, pedig általában több ápoló otthonba is beadják az elhelyezési kérelmet, sürgetik azok ügyintézését, férõhely hiányában azonban a gondnokolt intézményi elhelyezését nem tudják megoldani. A teljességhez azonban az is hozzátartozik, hogy munkakörükön messze túlmenõen segítik a rájuk bízott személyeket, (pl. gondnokolttal való közös bevásárlás, a jövedelem napi részletekben való átadása, beosztása hétvégén is -, stb.) és minden lehetõséget megragadnak sorsuk javítása céljából. A gondnok tevékenységét a gyámhatóság felügyeli. A gondnok a mûködésérõl, illetve a gondnokolt állapotáról a gyámhatóság felhívására bármikor, egyébként pedig évente köteles beszámolni a gyámhatóságnak. A gondnok a leltár alapján átvett - vagyon kezelésérõl is évente köteles számadást adni. A gyámhatóság bizonyos helyzetekben eseti számadás benyújtására is kötelezheti a gondnokot (pl. ha a gyámhatósági fenntartásos betétkönyvbõl pénzt vesz fel), a gondnoki tisztség megszûnésekor pedig végszámadási kötelezettség áll fenn. A jogszabály meghatározza, hogy bizonyos gondnokolti és gondnoki jognyilatkozatok csak akkor érvényesek, ha azt a gyámhivatal jóváhagyta. Ilyen esetek azok, amelyekben a jognyilatkozat a gondnokolt tartására, örökösödési jogviszony alapján megilletõ jogára vagy kötelezettségére, ingatlantulajdonának átruházására vagy bármely módon történõ megterhelésére, beszolgáltatott vagyonára (gyámhatósági fenntartásos betétjére) vonatkozik. Az ilyen jognyilatkozatokat a gyámhivatal csak akkor hagyhatja jóvá, ha az a gondnokolt érdekében áll.
7 - 7 - A gondnokság fennállása alatt változhat a gondnok személye, mert körülményei miatt a felmentését kérheti, másrészt a gyámhivatal köteles tisztségébõl elmozdítani azt a gondnokot, aki a kötelezettségét nem teljesíti vagy olyan cselekményt követ el, amellyel a gondnokolt érdekeit súlyosan sérti vagy veszélyezteti. Megjegyzem, hogy a Ptk szerint az ügyei vitelében akadályozott személy részére is gondnokot kell rendelni, különösen, ha ismeretlen helyen tartózkodik, vagy ismert helyen tartózkodik ugyan, de visszatérésében gátolva van. Ez a fajta gondnokrendelés a gondnokolt személy cselekvõképességét nem érinti, de a gondnok ez esetben is ellátja a törvényes képviseletet (érdekvédelmet) és kezeli a vagyont. A gondnoksági ügyek megszûnésének egyik formája az, amikor a gondnokolt az ügyei viteléhez szükséges belátási képességgel teljes mértékben rendelkezik, a bíróság a gondnokság alá helyezést megszünteti, a másik gyakoribb eset a gondnokolt halála. A gyámhivatal mindkét esetben felmenti a gondnokot, aki az elsõ esetben a volt gondnokoltnak, a második esetben pedig az örökösöknek tartozik a vagyonkezelésrõl elszámolni. Az ismeretlen helyen lévõk gondnoksági ügyei rendszerint úgy fejezõdnek be, hogy az akadályoztatásuk megszûnik (ismert lesz a tartózkodási helyük) és maguk intézik tovább az ügyeiket, vagy pedig 5 év után holtnak nyilvánítja a bíróság. Tisztelt Képviselõ-testület! Remélem, sikerült átfogó képet adnom a gyámhivatal gondnoksággal kapcsolatos feladat és hatáskörérõl és bebizonyíthattam, hogy téves az a nézet, amely a gondnokság alá helyezést a jogoktól való megfosztásnak, a gyámhatóságot pedig fölösleges bürokratikus szervezetnek tekinti. Kérem a tájékoztató megvitatását és elfogadását /2007. (I.26.). Kt. Tárgy: Tájékoztató a Gyámhivatal gondnoksággal kapcsolatos feladat és hatáskörérõl Szentes Városi Önkormányzat Képviselõ-testülete megtárgyalta és elfogadta a Gyámhivatal gondnoksággal kapcsolatos feladat és hatáskörérõl szóló tájékoztatót. Errõl értesül: Polgármesteri Hivatal Jegyzõi Iroda és általa az érintett irodavezetõ(k) Szentes, január 4. Szombathelyiné Tóth Júlia hivatalvezetõ
8 1. sz. melléklet A gondnokság alá helyezési ügyekkel kapcsolatos eljárások folyamata Kérelem (jelzés, bejelentés, hivatalból észlelés, stb.) I. Meghallgatások (gondnokság alá helyezendõ személy, perindításra jogosult hozzátartozók) Szakorvosi igazolás beszerzése Iratok beszerzése (tulajdoni lap, környezettanulmány) Szükség esetén zárlat elrendelés - ideiglenes gondnok rendelés Perindítás II. Gondnokság alá helyezés után leltár készíttetése, utána gondnokrendelés A gondnok mûködésének felügyelete (rendszeres, eseti, végszámadás, jognyilatkozatok jóváhagyása, gondnok utasítása, felmentése, elmozdítása) Gondnokság felülvizsgálata III. Gondnokolt halála vagy a gondnokság megszüntetése esetén a gondnok felmentése
9 2. sz. melléklet A gondnoksági ügyekkel kapcsolatos jelentõsebb statisztikai adatok alakulása (2006. december 31.) Gondnokság alatt állók száma: 507 Ebbõl - cselekvõképességet korlátozó gondnokság alatt áll: cselekvõképességet kizáró gondnokság alatt áll: ismeretlen helyen lévõ személy: 19 Szociális, egészségügyi intézményben elhelyezettek száma: 348 Ebbõl - a Csm. Önkormányzat Derekegyházi Ápoló Otthonában: a Csm. Önkormányzat Szentesi Pszichiátriai Ápoló Otthonában: 84 - a Csm. Önkormányzat Nagymágocsi Kastélyotthonában: 96 - más bentlakásos intézményben: 8 Más intézményben (gyermekotthonban, kórházban, börtönben elhelyezettek száma: 21 Családban élõ gondnokoltak száma: 92 Egyedül élõ gondnokoltak száma: 27 Készpénzvagyonnal rendelkezõ gondnokoltak száma: 403 Készpénzvagyon összege: ,- Ft Ingatlanvagyonnal rendelkezõ gondnokoltak száma: 139 Gondnoksági ügyekben hozott gyámhivatali döntések (határozatok + végzések) száma: 863 Ebbõl: - vagyonkezeléssel kapcsolatos döntések száma: gondnok kirendelésével, felmentésével, elmozdításával kapcsolatos döntések száma: fellebbezéssel megtámadott határozatok száma: 4, mindegyik esetben helybenhagyta a II. fokú hatóság a döntést. Gondnoksági perek száma: 74 Ebbõl: - gondnokság alá helyezés iránti perek száma: 50 - gondnokság felülvizsgálata (módosítása) iránti perek száma: 24